*Proiect*

|  |
| --- |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** |

**pentru modificarea și completarea**

**Hotărîrii Guvernului nr. 923 din 04 septembrie 2001**

**-----------------------------------------------------------------------------------------**

În conformitate cu prevederile 157 lit. c) din Codul Educaţiei al Republicii Moldova nr. 152 din 17 iulie 2014 (Monitorul Oficial al Republicii Moldova, 2014, nr. 319-324, art. 634), Guvernul HOTĂRĂŞTE:

1. Hotărîrea Guvernului nr. 923 din 04 septembrie 2001 cu privire la plasarea în cîmpul muncii a absolvenților instituțiilor de învățămînt superior și mediu de specialitate de stat (Monitorul Oficial al Republicii Moldova, 2001, nr. 108-109, art. 972) se modifică și se completează după cum urmează:

* în titlul și textul Hotărîrii, precum și în anexa la hotărîre, sintagma “mediu de specialitate” se substituie cu sintagma “profesional tehnic postsecundar și postsecundar nonterțiar”.
* în titlul și textul Hotărîrii, precum și în anexa la hotărîre, după sintagma “instituțiile de învățămînt superior”, la orice formă de caz, se introduce între paranteze sintagma „(ciclul I și II)”.
* se introduce pct. 11 cu următorul cuprins: „Contracte privind instruirea absolvenților instituțiilor de învățămînt superior și profesional tehnic postsecundar și postsecundar nonterțiar și plasarea lor în cîmpul muncii după absolvire în funcție de necesitățile statului vor fi încheiate și cu studenții/elevii care vor ocupa, prin concurs în următorii ani de studii, un loc cu finanțare bugetară.”.
* se introduce pct. 31 cu următorul cuprins: „Monitorizarea angajării absolvenților pe piața muncii se realizează de către instituțiile de învățămînt superior/profesional tehnic postsecundar și postsecundar nonterțiar în colaborare cu angajatorii, precum și de ministerele în subordinea cărora se află instituțiile corespunzătoare de învățămînt.”.
* la punctul 6: sintagmele “Ministerul Învățămîntului” și “Ministerul Muncii și Protecției Sociale” se substituie corespunzător cu sintagmele „Ministerul Educației” și “Ministerul Muncii, Protecției Sociale și Familiei”.

**Prim-ministru Pavel FILIP**

Contrasemnează:

Ministrul educaţiei Corina FUSU

Ministrul justiției Vladimir CEBOTARI